ನಾನು ಜಯದ ಹಾದಿಯಲ್ಲಿದ್ದೇನೆ : ಜೋ ಬಿಡೆನ್ ವಾಷಿಂಗ್ಟನ್, ನ.4 ಅಮೆರಿಕ ಅಧ್ಯಕ್ಷೀಯ ಚುನಾವಣೆಯಲ್ಲಿ ಫಲಿತಾಂಶ ಪ್ರಗತಿಯಲ್ಲಿದ್ದು , ಮಾಜಿ ಉಪಾಧ್ಯಕ್ಷ ಹಾಗೂ ಡೆಮಾಕ್ರೆಟಿಕ್ ಪಕ್ಷದ ಅಧ್ಯಕ್ಷ ಜೋ ಬಿಡೆನ್ ಹೇಳಿದ್ದಾರೆ. ಅಮೆರಿಕ ಅಧ್ಯಕ್ಷೀಯ ಚುನಾವಣಾ ಫಲಿತಾಂಶ ಕುರಿತು ವಿವಿಧ ಮಾಧ್ಯಮಗಳು ತಮ್ಮ ಆರಂಭಿಕ ಮುನ್ನಡೆ ವರದಿ ಕುರಿತು ಸುದ್ದಿಗಾರರಿಗೆ ಪ್ರತಿಕ್ರಿಯಿಸಿದ ಜೋಬಿಡೆನ್ ನಾನು ಗೆಲುವಿನ ಹಾದಿಯಲ್ಲಿದ್ದೇನೆ. ಸಂಜೆ ಸ್ಪಷ್ಟ ಚಿತ್ರಣ ಮೂಡಿ ಬರಲಿದೆ ಎಂದು ವಿಶ್ವಾಸ ಭರಿತ ಮಾತುಗಳಲ್ಲಿ ಹೇಳಿದರು. ಡೆಮಾಕ್ರೆಟಿಕ್ ಪಕ್ಷದ ಬೆಂಬಲಿಗರು ಅತ್ಯಂತ ಉತ್ಸಾಹ ಮತ್ತು ವಿಶ್ವಾಸದಲ್ಲಿ ಇರುವಂತೆ ಸಲಹೆ ಮಾಡಿದ ಅಧ್ಯಕ್ಷೀಯ ಆಕಾಂಕ್ಷೆ ಅಭ್ಯರ್ಥಿ ಬಿಡೆನ್ ನನ್ನ ಗೆಲುವಿನ ಹಾದಿ ರಾತ್ರಿ ವೇಳೆಗೆ ಅಧಿಕೃತವಾಗಲಿದೆ ಎಂದು ವಿಶ್ವಾಸದಿಂದ ನುಡಿದರು. ಅಧ್ಯಕ್ಷ ಡೊನಾಲ್ಡ್ ಟ್ರಂಪ್ ಗಂಟು ಮೂಟೆಗಳನ್ನು ಕಟ್ಟಬೇಕಾಗಿರುವುದು ಶತ ಸಿದ್ಧ. ಆರಂಭಿಕ ಫಲಿತಾಂಶವು ಪೂರ್ಣ ಪ್ರಮಾಣದ ಚಿತ್ರಣಕ್ಕೆ ಸ್ಪಷ್ಟ ಮುನ್ಸೂಚನೆಯಾಗಿದೆ ಎಂದು ಬಿಡೆನ್ ಹೇಳಿದರು. ಅತ್ತ ಡೆಮಾಕ್ರೆಟಿಕ್ ಪಕ್ಷದ ಉಪಾಧ್ಯಕ್ಷೀಯ ಅಭ್ಯರ್ಥಿ ಭಾರತೀಯ ಮೂಲದ ಕಮಲಾ ಹ್ಯಾರಿಸ್ ಅವರು ಕೂಡ ತಮ್ಮ ಗೆಲುವಿನ ವಿಶ್ವಾಸ ವ್ಯಕ್ತಪಡಿಸಿದ್ದಾರೆ. ತಾವು ಅಮೆರಿಕದ ವಿವಿಧ ರಾಜ್ಯಗಳು ಮತ್ತು ಪ್ರಾಂತ್ಯಗಳಲ್ಲಿ ಚುನಾವಣಾ ಪ್ರಚಾರ ಕೈಗೊಂಡ ಸಂದರ್ಭದಲ್ಲಿ ಡೆಮಾಕ್ರೆಟಿಕ್ ಪಕ್ಷದ ಪರ ಭಾರೀ ಬೆಂಬಲ ವ್ಯಕ್ತವಾಗಿದೆ. ಅದು ಇದಕ್ಕೆ ಚುನಾವಣೆಯಲ್ಲಿ ಮತದಾನದ ಮೂಲಕ ಅಧಿಕೃತ ಮುದ್ರೆ ಬಿದ್ದಿದೆ ಎಂದರು. ಭಾರತದಲ್ಲಿ ಕಮಲಾ ಗೆಲುವಿಗೆ ವಿಶೇಷ ಪ್ರಾರ್ಥನೆ ಈ ಮಧ್ಯೆ ಅಮೆರಿಕ ಉಪಾಧ್ಯಕ್ಷೀಯ ಅಭ್ಯರ್ಥಿ ಕಮಲಾ ಹ್ಯಾರೀಸ್ ಅವರು ಗೆಲುವು ಸಾಧಿಸುವಂತೆ ಕೋರಿ ತಮಿಳುನಾಡು ಸೇರಿದಂತೆ ವಿವಿಧೆಡೆ ವಿಶೇಷ ಪೂಜೆ ಮತ್ತು ಪ್ರಾರ್ಥನೆಗಳು ನಡೆದಿವೆ. ಚೆನ್ನೈನ ವಿವಿಧೆಡೆ ಕಮಲಾ ಹ್ಯಾರೀಸ್ನ ಭಾವಚಿತ್ರದೊಂದಿಗೆ ಅನೇಕ ಅಭಿಮಾನಿಗಳು ದೇವಾಲಯಗಳಲ್ಲಿ ವಿಶೇಷ ಪೂಜೆ ಸಲ್ಲಿಸಿದರು. ತಮಿಳುನಾಡಿನಲ್ಲಿ ಈಗಲೇ ಕಮಲಾ ಹ್ಯಾರಿಸ್ ವಿಜಯೋತ್ಸವದ ಸಿದ್ಧತೆಗಳು ನಡೆಯುತ್ತಿವೆ.